Ringerikes Blad

Ringerikes Blad er en norsk dagsavis som ble etablert av Johan Jørgen Krohn i 1845 (første nummer 17. januar 1845), den gang under navnet Ringeriges Ugeblad. De første årene kom avisen ut i formatet 19,5 x 20,5 cm. Sønnen Johan Fredrik Krohn overtok bladet ved farens død i 1859, og utvidet formatet til 20x30 cm og ga ut avisen to ganger i uken. Etter at Johan Fredrik Krohn døde, drev enken Antonie bladet videre med skolestyrer Hans E. Woll som redaktør og bistand fra Antonies far, Ole Andread Owren (da pensjonert fogd). I 1895 var bladet i en vanskelig økonomisk situasjon og ble drevet videre («forpaktet») av Ingvald Helseth som kjøpet bladet med trykkeri i 1906.

Bladet skiftet navn til Ringerikes Blad i 1880. Redaktør Krohn gikk på 1880-tallet inn for «Ringerikslinjen», en direkte jernbaneforbindelse mellom Sandvika over Ringerike til Hønefoss, som første ledd i anlegg av Bergensbane gjennom Hallingdal.

Avisen har hovedkontor i Hønefoss og er i dag en del av Amedia. Avisen var opprinnelig Høyre-orientert, men ble kjøpt av A-pressen i 1997. Dekningsområdet er Ringeriksregionen, samt lokalstoff fra kommunene Ringerike, Hole og Jevnaker. Den gis ut alle dager unntatt søndag. Avisselskapet AS Ringerikes Blad eier datterselskapet Eikerbladet som utgir avisen med samme navn. På folkemunne kalles avisen «Ring blad».

Utgiver er selskapet AS Ringerikes Blad. Ansvarlig redaktør er Christian Senning Andersen.

Opplag
Bekreftede netto opplagstall fra Mediebedriftenes Landsforening:
 2006: 12 684
 2007: 12 694
 2008: 12 764
 2009: 12 609
 2010: 12 353
 2011: 12 030
 2012: 11 703
 2013: 11 458
 2014: 10 689
 2015: 10 117
 2016: 10 303
 2017: 10 312
 2018: 11 029 Utviklingen i nettoopplag fra år 2007.Papirandel i mørk, digital andel i lysere tone.Beregningsmetodene ble endret i 2018, og er ikke direkte sammenlignbaremed tidligere tall. Fra og med 2018 angis tall for siste halvår.

 Referanser 
Aviskatalogen, tall fra nettsidene til Mediebedriftenes Landsforening   

 Litteratur 


 Eksterne lenker 



Kategori:Aviser i Buskerud
Kategori:Kultur i Ringerike
Kategori:Hønefoss
Kategori:Kultur i Hole
Kategori:Kultur i Jevnaker
Kategori:Aviser etablert i 1845
Kategori:Aviser eid av Amedia